वसन्तबहादुर कुँवर
बसन्त बहादुर कुँवर (जन्म २८ मार्च १९७०) नेपाल प्रहरीका महानिरीक्षक ( आईजीपी ) हुन्। उनिलाई नेपाल सरकारले २०७९ चैत १० मा नेपाल प्रहरीको शीर्ष पदमा नियुक्त गरेको थियो। 

प्रहरी महानिरीक्षक बसन्त बहादुर कुँवर नेपाल प्रहरीको ३०औं प्रहरी महानिरीक्षक पदमा पदोन्नति हुनुभएको छ । नेपाल सरकार मन्त्रिपरिषद्को २०७९ चैत १० गतेको निर्णयअनुसार उहाँ नेपाल प्रहरीको सर्वोच्च पद प्रहरी महानिरीक्षकमा पदोन्नति हुनुभएको हो ।

प्रहरी सेवा 
प्रहरी महानिरीक्षक कुँवरले वि.सं. २०५१ चैत ५ गते प्रहरी निरीक्षक पदबाट नेपाल प्रहरी सेवा प्रारम्भ गर्नुभएको हो । 

 प्रहरी नायव उपरीक्षक: २०६३ भदौ ८
 प्रहरी उपरीक्षक : २०७१ फागुन १०
 प्रहरी वरिष्ठ उपरीक्षक: २०७५ फागुन ६
 प्रहरी नायब महानिरीक्षक (मधेश प्रदेश प्रहरी कार्यालय/ नेपाल प्रहरी प्रधान कार्यालय कार्य विभाग): २०७९ असार १७
 प्रहरी अतिरिक्त महानिरीक्षक: २०७९ चैत ६

त्रिभुवन विश्वविद्यालयबाट व्यापार प्रशासनमा स्नातकोत्तर शैक्षिक योग्यता हासिल गर्नुभएका प्रहरी महानिरीक्षक कुँवरले अन्तर प्रदेश प्रहरी कार्यदक्षता मुल्याङ्कन २०७३ तर्फ सर्वोत्कृष्ट हुन सफल भई पुलिस व्याटन प्राप्त गर्नुभएको थियो ।

पदक 
उहाँ प्रहरी सेवाको क्रममा 

 सुप्रबल जनसेवा श्री,
 गोरखा दक्षिणबाहु चौथो,
 संयुक्त राष्ट्र संघ पदक,
 गद्दी आरोहण रजत पदक,
 वीरेन्द्र ऐश्वर्य सेवा पदक,
 दैवीप्रकोप पीडितोद्वार पदकलगायतका विभूषणबाट विभूषित हुनुहुन्छ ।

तालिम 
साथै उनले प्रहरी निरीक्षक आधारभूत तालिम, 

 मानव अधिकार प्रशिक्षक प्रशिक्षण तालिम,
 विशिष्ट व्यक्तिको सुरक्षा तालिम,
 अपराध अनुसन्धान तालिम,
 प्रशिक्षक प्रशिक्षण तालिम,
 ईन्भेस्टिगेटिभ ईन्टरभ्यु ट्रेनिङ कोर्ष,
 जमीनमुनीको विष्फोटक पदार्थ र अन्य विष्फोटन सामग्रीको सामान्य जानकारी,
 कोर्ष अन ह्युमेनराइट्स एण्ड ल इन्फोर्समेन्ट,
 स्थानीय संस्थाहरूको लागि क्षमता निर्माण, अपराधिक अनुसन्धान विधि तालिम,
 ट्रेनिङ अफ ट्रेनर्स अन प्रिभेन्सन अफ जेण्डर बेस्ड भ्वायलेन्स एण्ड एचआईभि एड्स,
 प्रजातान्त्रिक प्रहरी र मानवाधिकार तालिम,
 महिला तथा बालबालिकासम्बन्धी अपराध अनुसन्धान माष्टर प्रशिक्षक प्रशिक्षण तालिम,
 करप्सन एण्ड फाईनान्सियल ईन्भेष्टिगेसन मेथोडोलोजी ट्रेनिङ वर्कसप फर सिआईएए नेपाल,
 अपराध व्यवस्थापन कोर्ष,
 द्वन्द्व व्यवस्थापन तालिम र
 रेजनल सिनियर मिसन लिडर्स कोर्सलगायत विभिन्न राष्ट्रिय तथा अन्तर्राष्ट्रिय तालिम गरेका छन् ।  ।

प्रारम्भिक र नीजि जीवन 
अर्घाखाँची जिल्लाको सन्धिखर्क नगरपालिका वडा नम्बर ९ तुम्कोटमा  भिम बहादुर कुँवर र  नम कुमारी कुँवरको कोखबाट वि.सं. २०२६ चैत १५ गते जन्मनु भएका प्रहरी महानिरीक्षक बसन्त बहादुर कुँवरका श्रीमती लक्ष्मी पाराजुली कुँवर र २ छोरा हुनुहुन्छ ।

सन्दर्भ सामग्रीहरू

बाह्य कडीहरू
 बायोग्राफी (नेपाल प्रहरीको आधिकारिक वेबसाइट) 

नेपाल प्रहरीका महानिरीक्षकहरू
जीवित मानिसहरू
सन् १९७० मा जन्म